CELEX: C2006/165/73
Language: sk
Date: 2006-07-15 00:00:00
Title: Vec F-64/06: Žaloba podaná  22. mája 2006  – Bergström/Komisia

15.7.2006   
            
            
               SK
            
            
               Úradný vestník Európskej únie
            
            
               C 165/36
            
         Žaloba podaná 22. mája 2006 – Bergström/Komisia
   (Vec F-64/06)
   (2006/C 165/73)
   Jazyk konania: francúzština
   Účastníci konania
   
      Žalobca: Ragnar Bergström (Linkebeek, Belgicko) (v zastúpení: T. Bontinck a J. Feld, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť osobitné rozhodnutie o prechode z postavenia dočasného zamestnanca do postavenia úradníka obsiahnuté v menovacom dekréte účinnom od 16. septembra 2005, ktorý bol oznámený 28. septembra 2005,
            
         
               —
            
            
               zaviazať Komisiu Európskych spoločenstiev na náhradu trov konania.
            
         Žalobné dôvody a hlavné tvrdenia
   Žalobca bol 26. apríla 2004 informovaný o tom, že uspel vo všeobecnom výberovom konaní COM/A/3/02 uverejnenom 25. júla 2002, ktorého cieľom boli vytvorenie zoznamu uchádzačov vhodných na prijatie ako úradníkov platovej triedy A7/A6. Po nadobudnutí účinnosti nového služobného poriadku bol vymenovaný za úradníka na tom istom pracovnom mieste, ktoré zastával ako dočasný zamestnanec a bol na základe prílohy XIII služobného poriadku zaradený do platovej triedy A*6, platového stupňa 2.
   Na podporu svojej žaloby žalobca namieta porušenie článku 31 a článku 62 služobného poriadku, ako aj článku 5 a článku 2 prílohy XIII služobného poriadku.
   Žalobca okrem toho tvrdí, že došlo aj porušeniu zásady legitímnej dôvery, zásady udržania nadobudnutých práv, zásady rovnosti zaobchádzania medzi úradníkmi rovnakej triedy a úrovne.